Muutettu ehdotus Euroopan parlamentin ja neuvoston direktiiviksi erityisravinnoksi tarkoitetuista rehuista sekä direktiivien 74/63/ETY, 79/373/ETY ja 82/471/ETY muttamisesta annetun neuvoston direktiivin 93/74/ETY muuttamisesta /* KOM/98/0484 lopull. - COD 97/0208 */



Virallinen lehti nro C 273 , 02/09/1998 s. 0011



Muutettu ehdotus Euroopan parlamentin ja neuvoston direktiiviksi erityisravinnoksi tarkoitetuista rehuista sekä direktiivien 74/63/ETY, 79/373/ETY ja 82/471/ETY muuttamisesta annetun neuvoston direktiivin 93/74/ETY muuttamisesta (1) (98/C 273/06) KOM(1998) 484 lopull. - 97/0208(COD) (Komission esittämä 27 päivänä heinäkuuta 1998 EY:n perustamissopimuksen 189 a artiklan 2 kohdan nojalla) Vastauksena Euroopan parlamentin 19 päivänä helmikuuta 1998 pidetyssä täysistunnossa annettuun lausuntoon Euroopan parlamentin ja neuvoston direktiiviehdotuksesta, joka koskee erityisravinnoksi tarkoitetuista rehuista sekä direktiivien 74/63/ETY, 79/373/ETY ja 82/471/ETY muuttamisesta annetun neuvoston direktiivin 93/74/ETY muuttamista, komissio on päättänyt Euroopan yhteisön perustamissopimuksen 189 a artiklan 2 kohdan määräysten mukaisesti muuttaa kyseistä ehdotusta seuraavasti: 1. Lisätään ensimmäisen johdanto-osan kappaleen jälkeen seuraavat johdanto-osan kappaleet: "ravintolisiä on ollut markkinoilla muutamia vuosia tietyissä jäsenvaltioissa, ja tämän vuoksi olisi laadittava eurooppalainen nimikkeistö, jossa luetellaan ravitsemukselliset tarkoitukset,". "toisin kuin erityisravinnoksi tarkoitettu rehu, ravintolisät lisätään tavanomaiseen ravintoon niiden kuitenkaan korvaamatta sitä, ja tämän vuoksi niitä käytetään ainoastaan lyhyitä aikoja,". 2. Korvataan 2 artiklan 1 kohdan d ja e alakohta seuraavasti: "d) `eläinten ravintolisillä` yksinomaan ravitsemukselliseen käyttöön tarkoitettuja aineita sisältäviä seoksia, jotka on luonteensa, koostumuksensa tai erityisen antotapansa vuoksi tarkoitettu eläinten suun kautta annettaviksi päiväannoksen lisäksi erityisissä karjankasvatus- ja elinolosuhteissa olevien eläinten väliaikaisesti kasvaneiden tarpeiden tyydyttämiseksi ja joita ei voi pitää lisärehuina eikä erityisravinnoksi tarkoitettuina rehuina. e) `erityisellä ravitsemuksellisella tarkoituksella` tarkoitusta, joka tyydyttää sellaisten lemmikki- ja tuotantoeläinryhmien erityisiä ravitsemuksellisia tarpeita, joiden ruoansulatusjärjestelmä, imeytymisjärjestelmä tai aineenvaihdunta on häiriintynyt tai saattaa häiriintyä väliaikaisesti tai lopullisesti ja jotka tästä syystä voivat hyötyä niille annettavien rehujen mukauttamisesta niiden terveydentilaan soveltuviksi". 3. Korvataan 3 artikla seuraavasti: "3 artikla 1. Jäsenvaltioiden on säädettävä, että erityisravinnoksi tarkoitetuilla rehuilla on pyrittävä 2 artiklan e kohdan mukaiseen ruokavalioon liittyvään ravitsemukselliseen tarkoitukseen. 2. Jäsenvaltioiden on säädettävä, että eläinten ravintolisillä on: - saavutettava 2 artiklan e kohdan mukaiset ravitsemukselliset tarkoitukset. Jäsenvaltioiden on erityisesti säädettävä, että eläinten ravintolisät eivät saa sisältää lääkkeitä tai antibioottiryhmiin kuuluvia lisäaineita, kasvua edistäviä aineita, kokkidiostaatteja eikä lääkeaineita. Jotta ravitsemuksellinen tarkoitus voidaan lisätä 8 artiklan mukaisesti ravintolisien hyväksyttyjä käyttötarkoituksia koskevaan luetteloon, - sen tarkoituksena on oltava alle seitsemän päivää kestävien väliaikaisten ravintotarpeiden täyttäminen, jos kyse on eläinlajista tai -luokasta, jonka tuotteet on tarkoitettu ihmisravinnoksi, ja - sitä ei voida saavuttaa pelkästään tavanomaisten rehuseosten koostumusta muuttamalla taikka erityisravinnoksi tarkoitettua rehua käyttämällä. 3. Erityisravinnoksi tarkoitettujen rehujen ja eläinten ravintolisien luonteen, koostumuksen ja antotavan on oltava sellaiset, että nämä rehut ja ravintolisät soveltuvat tarkoitukseensa". 4. Korvataan 6 artiklan 1 kohdan b alakohta seuraavasti: "b) tarkka käyttötarkoitus, eli ruokavalioon liittyvä ravitsemuksellinen tarkoitus". (1) EYVL C 298, 30.9.1997, s. 10.